Jean-Pierre Aulneau

Jean-Pierre Aulneau de la Touche (født 21. april 1705 i Moutiers-sur-le-Lay i Vendée i Frankrike, drept 8. juni 1736 ved Lac des Bois i Ny-Frankrike/ Canada) var en fransk katolsk prest og misjonær tilhørende jesuittordenen som virken i det som nå er Canada og Minnesota. Han har fått tilnavnet «Minnesotas gjemte martyr».

Liv og virke
Aulneau studerte i Luçon og trådte inn i jesuittenes novisiat i Bordeaux i 1720. Han ble presteviet i 1734. 

Han virket i Québec i 1734-1735 og var deretter aumônier (almisseutdeler) ved Fort Saint-Charles ved bredden av Lac des Bois i 1735 og 1736. Han var med på Jean Baptiste de La Vérendryes ekspedisjon i disse vestlige områder.  Det var meningen at han skulle slutte seg til noen assiniboineindianere når de skulle dra avsted til mandanstammenes byer.  Mens han var tilknyttet Fort Saint-Charles ble han og voyageurs ble overfalt på en øy noen kilometer fra fortet, og massakrert av siouxindianere i juni 1736, innen han fikk begynt på sitt første større misjonsoppdrag, blant mandanfolket. Det sies at massakren var en gjengjeldelse for at kommandanten La Vérendrye utstyrte siouxenes fiender, særlig assiniboine- og creeindianere, med skytevåpen. 

Fader Claude-Godefroy Coquart overtok hans misjonsoppdrag etterpå. 

Levningene etter misjonæren ble gjenfunnet av jesuittene i 1908 takket være La Vérendryes nedtegnelser sammen med ojibwaindianernes munlige overleveringer.

Referanser

Litteratur
Dictionnaire biographique du clergé canadien-français, Jean-Baptiste-Arthur Allaire, Montréal : Imprimerie de l'École catholique des sourds-muets, 1908-1934.
Lund, Duane R. Lake of the Woods: Earliest Accounts. Nordell Graphic Communications, Staples, Minn.1984
The Encyclopedia of Canada, Vol. IV, Toronto: University Associates of Canada, 1948
The Aulneau Collection, Edited by Father Arthur Jones, S.J., Montreal: Saint Mary's College, 1893

Franske katolske prester
Franske jesuitter
Katolske misjonærer
Misjonærer i Canada
Misjonærer i USA
Franske misjonærer
Personer fra departementet Vendée